Diari Oficial de la Generalitat Valenciana


Sumari del DOGV 8124, del 11-09-2017 (2017/7591)

Informe ambiental i territorial estratègic de la modificació puntual número 8 d'ordenació detallada de l'homologació global de les normes subsidiàries de Xeraco. Expedient número 339/2016.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8124

Data del DOGV
:   11-09-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7591


Data del document
:   14-07-2017

Organisme emissor
:   Ajuntament de Xeraco

Tipus de document
:   Anunci

Descriptors 

:   * Xeraco
    * administració local
    * pla d'urbanisme

Informe ambiental i territorial estratègic de la modificació puntual número 8 d'ordenació detallada de l'homologació global de les normes subsidiàries de Xeraco. Expedient número 339/2016. [2017/7591]  
En aquest ajuntament es tramita l'expedient número 339/2016, sobre avaluació ambiental i territorial estratègica per a l'aprovació de la modificació puntual d'ordenació detallada de l'homologació global de les normes subsidiàries de Xeraco, que d'acord amb la documentació tècnica elaborada té per objecte l'increment de la potència permissible en les activitats de la zona d'ordenació de tolerància industrial del nucli urbà de la població, atés que la limitació de 10 CV resulta insuficient per als usos permesos en aquesta zona, de manera que es fixa la limitació en 70 CV.  
Tramitat el corresponent procediment simplificat d'avaluació ambiental territorial estratègica de la referida modificació, la Junta de Govern Local, en sessió de caràcter ordinari, celebrada el passat 13 de juny de 2017, d'acord amb les facultats delegades per Resolució d'Alcaldia número 2016-0520, de data 20 de maig de 2016, va adoptar l'acord la part dispositiva del qual es transcriu seguidament:  
  
«Primer. Emetre informe ambiental i territorial estratègic favorable, per no tindre efectes significatius sobre el medi ambient d'acord amb el procediment simplificat d'avaluació ambiental i territorial estratègica de la modificació puntual número 8 de les normes subsidiàries de Xeraco, i correspon continuar la tramitació de la modificació del pla d'acord amb la seua normativa sectorial, tot això de conformitat amb el resultat de les consultes realitzades i de l'informe tècnic emés per l'enginyer Rafael Femenía de Sierra, del tenor literal següent:  
  
«Informe ambiental i territorial estratègic  
Títol: modificació puntual número 8 de les normes subsidiàries de Xeraco.  
Òrgan promotor: Regidoria delegada d'Hisenda, Urbanisme, Patrimoni, Modernització i Noves Tecnologies.  
Òrgan ambiental i territorial estratègic: Junta de Govern Local de l'Ajuntament de Xeraco.  
Òrgan substantiu: Ple de l'Ajuntament de Xeraco.  
Localització: Xeraco (València).  
  
0. Inici  
En data 31 de març de 2016, l'òrgan promotor sol·licita l'inici de l'avaluació ambiental estratègica de la modificació puntual número 8 de les normes subsidiàries de Xeraco a l'òrgan ambiental i territorial estratègic municipal, en aquest cas la Junta de Govern Local.  
  
1. Documentació presentada  
La sol·licitud de l'inici, remesa per la Regidoria, s'acompanya d'esborrany de la modificació i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). La documentació es presenta en format paper i digital.  
  
  
2. Planejament vigent  
El municipi de Xeraco compta amb normes subsidiàries del tipus b homologades a la Llei reguladora de l'activitat urbanística (d'ara en avant LRAU), globalment, aprovada definitivament l'homologació per acord de la Comissió Territorial d'Urbanisme de València el 20 de juny de 2000.  
Aquest instrument urbanístic ha patit distintes modificacions i desenvolupaments, fins a set modificacions puntuals, i és la de l'objecte d'avaluació ambiental la número 8.  
  
3. Descripció de la modificació: àmbit, objecte, abast, antecedents i justificació  
La modificació proposada afecta el sòl urbà nucli del municipi, concretament en la zona de tolerància industrial.  
Dins de les zones d'ordenació del sòl urbà nucli o població en el seu límit oest que afronta amb la CN-332 i la seua travessia el pla estableix diverses illes amb usos i zones d'ordenació de tolerància industrial, és a dir compatibilitat de l'ús industrial i residencial amb limitacions.  
  
Les diferències entre ambdues zones es troben en l'ús i tipologia compatibles perquè en la zona de tolerància industrial, a més dels usos i les tipologies de la zona d'ordenació eixample, es permet la construcció d'edificació industrial tipus nau per a ús específic de centrals hortofructícoles i manipulació de productes agrícoles fonamentat en l'existència d'aquest tipus d'usos amb anterioritat al pla i amb la finalitat d'evitar edificis i usos fora d'ordenació.  
Fins ací l'objectiu era clar i no suposa cap problema d'aplicació, però el pla comet l'error de no modificar algunes de les limitacions a l'establiment de les activitats que en general es van redactar per a l'eixample, concretament el punt 9 sobre la protecció màxima admissible perquè es limita segons la redacció que se'n fa:  
«9. La potència admissible serà a raó de 0,1 CV/m² amb una potència màxima de 10 CV.»  
Òbviament la potència necessària per a l'establiment de centrals hortofructícoles és molt superior a l0 CV, o siga 7.860 W.  
I és obvi que ha de tractar-se d'un error perquè en especificar l'ús de tallers familiars ja s'indicava que la limitació era de 10 CV i en canvi no s'expressava cap limitació per a les centrals hortofructícoles, però la concurrència de normes suposa que aquest límit de 10 CV expressat en el punt 9 de les limitacions opera també.  
La present modificació no pretén adaptar la resta de paràmetres d'aplicació perquè el PGOU en tramitació ja adaptarà el contingut normatiu i les limitacions derivades de la legislació sectorial, però la coexistència de les dites normes està suposant un problema per a les activitats en una zona que es diu de tolerància industrial.  
Per això es proposa en similitud amb altres normes d'altres poblacions amb zones d'ordenació tolerància industrial incrementar la potència màxima admissible a 70 CV (~50 kW) en raó de 0,1 x superfície de l'activitat; no cal oblidar que la limitació actual és inclús inferior al d'un habitatge superior.  
Igualment s'aclarirà que en la limitació no s'inclou la potència necessària per a climatització i il·luminació sinó únicament la de les màquines necessàries per a l'activitat de què es tracta. Per això únicament a part de la limitació quant a la potència inclosa en la norma d'ús s'adaptaran les referències a la legislació sectorial vigent únicament en el contingut de la norma d'usos sense variar aquests i a l'efecte d'evitar les referències en cadena la norma d'usos 31.1 s'especificarà per un costat per a l'ús residencial del nucli urbà de la població i per l'altre per a la zona de tolerància industrial.  
Igualment s'aclarirà que en la zona de tolerància industrial el límit a l'ús es trobaria condicionat a la compatibilitat industrial i residencial en l'àmbit del mateix edifici i illa en què s'ubique l'edificació projectada o rehabilitada.  
Es persegueix la correcció d'un error en l'establiment del límit de potència en les activitats a implantar en la zona d'ordenació de tolerància industrial en el nucli urbà de la població, perquè tal com s'ha especificat es diferencia la dita zona de la d'eixample, on es permetien usos com el comercial hostaler i tallers artesanals amb limitació de 10 CV, per ser compatible les centrals hortofructícoles per raons derivades de la seua existència en la dita zona, però on 10 CV no és potència suficient per a les activitats esmentades i això encara que parega que no és així, en les limitacions a les activitats amb caràcter general es limita a 10 CV.  
  
Per això la modificació pretén per un costat diferenciar els usos de la zona d'ordenació eixample de la zona d'ordenació tolerància industrial encara que sense modificar usos, és a dir mantenint els mateixos usos però establint per a la zona d'eixample el límit de 10 CV i per a la zona de tolerància industrial el de 70 CV aclarint, qüestió que es pressuposa però no es troba determinada, que la dita potència és la de l'activitat pròpiament dita, és a dir la maquinària necessària per a aquesta activitat sense incloure la climatització i il·luminació que correspon amb les mesures de seguretat i salut dels treballadors de les dites activitats però no de l'activitat pròpiament dita.  
S'estableix el límit de 70 CV perquè s'entén que és el límit apropiat per a la no-afecció a la compatibilitat d'ús residencial i industrial i la proximitat d'àrees residencials. Per això, el límit dels 70 CV estarà també justificat per la no-afecció o no, al possible establiment en el mateix edifici de l'ús residencial.  
Així la norma actual vigent, norma 31, «Nucli urbà de la població», al punt 31.1,» Usos», que indicava:  
Norma 31a. Nucli urbà de la població  
31.1. Usos  
Ús prioritari: residencial  
Usos permesos:  
- Comerços, artesania i hostaleria en tots els carrers.  
- Despatxos, oficines i edificis públics, en carrers d'ample igual o superior a 6 m.  
- Garatges i espectacles públics en carrers d'ample igual o superior a 8 m.  
- Tallers familiars, en carrers d'ample superior a 8 m i amb motors la potència dels quals no supere 10 CV.  
- En la zona del nucli amb tolerància industrial a més dels anteriors es permetran naus per a centrals hortofructícoles i manipulació de productes agrícoles.  
Usos prohibits: indústries.  
Sense perjudici de l'aplicació de la Llei d'indústries molestes, nocives, insalubres i perilloses, Llei 3/1989, de 2 de maig, de la Generalitat Valenciana, i de la Llei de protecció atmosfèrica de 22 de desembre de 1972 i els seus reglaments, totes les activitats que es desenvolupen dins d'una zona residencial estaran sotmeses a les limitacions següents:  
1. El nivell sonor màxim, així com la forma de mesurament i la seua condició, serà el que determina l'ordenança vigent de sorolls en el terme municipal de Xeraco (aplicació subsidiària de l'ordenança sobre la prevenció de contaminació acústica elaborada per la Conselleria de Medi Ambient i la FVMP).  
2. Que no es produïsquen vibracions molestes. En aquest sentit els ascensors, motors i maquinàries se situaran com a mínim a més d'1 m de les mitgeres de cada parcel·la i sense descansar en aquesta. En qualsevol cas caldrà ajustar-se al que disposa l'ordenança vigent de sorolls (l'exposada en l'apartat anterior).  
Si la maquinària foren compressors, ventiladors de refrigeració, encunys, bombes de pistó, etc., productors de fortes vibracions, l'emplaçament d'aquests haurà de ser el pati d'illa de cases en edifici sense peces habitables.  
3. Que no existisquen riscos d'incendis o explosió.  
4. Que l'emissió de fums no supere els 0,25 gr/m³ de partícules sòlides contingudes, ni la concentració d'anhídrid sulfurós i anhídrid carbònic supere el 0,2 % i el 13 % respectivament del volum emés.  
  
5. Que no es produïsquen males olors.  
6. Que els abocaments siguen susceptibles de depuració amb una simple instal·lació biològica.  
7. Que els locals no residencials disposen de lavabos i condicions de salubritat oportunes.  
8. Que es dispose de les mesures correctores necessàries estimades pels tècnics municipals i que prèviament a la posada en funcionament de l'activitat siguen revisades per aquests.  
9. La potència admissible serà a raó de 0,1 CV/m² amb una potència màxima de 10 CV.  
Tant els edificis residencials exclusius d'altres usos permesos, disposaran dels corresponents sistemes de prevenció i protecció de sinistres.  
I així, per a evitar referències encadenades als efectes que aquesta quede clara en allò que a la seua localització i definició es refereix es dividirà en dos apartats, un per a l'eixample i nucli antic i un altre per a la zona de tolerància industrial, es modificarà el límit de 10 CV, s'aclarirà a quina limitació es refereix i s'adaptaran a la legislació actual les lleis referides en la norma així com les ordenances, totes aquestes remarcades en negreta.  
Queda redactada com seguix:  
Norma 31a. Nucli urbà de la població  
31.1. Usos  
31.1.a) Nucli residencial eixample i nucli antic.  
- Uso prioritari: residencial.  
- Usos permesos:  
· Comerços, artesania i hostaleria en tots els carrers.  
· Despatxos, oficines i edificis públics, en carrers d'ample igual o superior a 6 m.  
· Garatges i espectacles públics en carrers d'ample igual o superior a 8 m.  
· Tallers familiars, en carrers d'ample superior a 8 m.  
- Usos prohibits: indústries.  
- Limitacions:  
L'ús d'altres activitats diferents de les esmentades es reduirà a aquelles que siguen compatibles amb la funció de residència per no produir incomoditats, no alterar les condicions normals de salubritat i higiene, del medi ambient, no ocasionar danys a la riquesa pública o privada, no implicar riscos greus per a les persones o els béns i no alterar l'equilibri de l'estructura o infraestructura urbana del nucli.  
Sense perjudici de l'aplicació de la Llei 34/2007, de 15 de novembre, de qualitat de l'aire i protecció de l'atmosfera; la Llei 6/2014, de 25 de juliol, de la Generalitat, de prevenció, qualitat i control ambiental de les activitats a la Comunitat Valenciana, així com el Decret 127/2006, de 15 de novembre, del Consell, pel qual es desplega la Llei 2/2006, de 5 de maig, de la Generalitat Valenciana, de protecció de la contaminació i qualitat ambiental, en allò no derogat, totes les activitats no residencials que es desenvolupen dins del nucli urbà estaran sotmeses a les limitacions següents:  
1. El nivell sonor màxim, així com la forma de mesurament i la seua condició, serà el que determina l'ordenança vigent de sorolls en el terme municipal de Xeraco (aplicació subsidiària de l'ordenança sobre la prevenció de contaminació acústica elaborada per la Conselleria de Medi Ambient i la FVMP)  
2. Que no es produïsquen vibracions molestes. En aquest sentit els ascensors, motors i maquinàries se situaran com a mínim a més d'1 m de les mitgeres de cada parcel·la i sense descansar en aquesta. En qualsevol cas caldrà ajustar-se al que disposa l'ordenança vigent de sorolls (l'exposada en l'apartat anterior).  
Si la maquinària foren compressors, ventiladors de refrigeració, encunys, bombes de pistó, etc., productors de fortes vibracions, l'emplaçament d'aquests haurà de ser el pati d'illa de cases en edifici sense peces habitables.  
3. Que no existisquen riscos d'incendis o explosió.  
4. Que l'emissió de fums no supere els 0,25 gr/m³ de partícules sòlides contingudes, ni la concentració d'anhídrid sulfurós i anhídrid carbònic supere el 0,2 % i el 13 % respectivament del volum emés.  
  
5. Que no es produïsquen males olors.  
6. Que els abocaments complisquen les limitacions de l'ordenança d'abocaments de Xeraco i en cas d'incompliment haurà de realitzar-se instal·lacions de depuració prèvia per a adaptar-se als límits d'abocament establits en l'ordenança.  
7. Que els locals no residencials disposen de lavabos i condicions de salubritat oportunes.  
8. Que es disposen les mesures correctores necessàries estimades pels tècnics municipals i que prèviament a la posada en funcionament de l'activitat siguen revisades per aquests.  
9. La potència admissible serà a raó de 0,1 CV/m² amb una potència màxima de 10 CV, aclarint que dins d'aquesta quantia límit no està inclosa la potència per climatització i il·luminació.  
Tant els edificis residencials exclusius d'altres usos permesos, disposaran dels corresponents sistemes de prevenció i protecció de sinistres.  
31.1.b). Zona de tolerància industrial.  
- Ús prioritari: residencial i industrial.  
- Usos permesos:  
· Comerços, artesania i hostaleria en tots els carrers.  
· Despatxos, oficines i edificis públics, en carrers d'ample igual o superior a 6 m.  
· Garatges i espectacles públics en carrers d'ample igual o superior a 8 m.  
· Tallers familiars, en carrers d'ample superior a 8 m.  
· Centrals hortofructícoles i manipulació de productes agrícoles.  
- Usos prohibits: indústries que superen els límits establits.  
- Limitacions:  
L'ús d'altres activitats diferents de les enunciades es reduirà a aquelles que siguen compatibles amb la funció de residència per no produir incomoditats, no alterar les condicions normals de salubritat i higiene, del medi ambient, no ocasionar danys a la riquesa pública o privada, no implicar riscos greus per a les persones o els béns i no alterar l'equilibri de l'estructura o infraestructura urbana del nucli.  
Sense perjudici de l'aplicació de la Llei 34/2007, de 15 de novembre, de qualitat de l'aire i protecció de l'atmosfera; la Llei 6/2014, de 25 de juliol, de la Generalitat, de prevenció, qualitat i control ambiental de les activitats a la Comunitat Valenciana, així com el Decret 127/2006, de 15 de novembre, del Consell, pel qual es desplega la Llei 2/2006, de 5 de maig, de la Generalitat Valenciana, de protecció de la contaminació i qualitat ambiental, en allò no derogat, totes les activitats no residencials que es desenvolupen dins del nucli urbà estaran sotmeses a les limitacions següents:  
1. El nivell sonor màxim, així com la forma de mesurament i la seua condició, serà el que determina l'ordenança vigent de sorolls en el terme municipal de Xeraco (aplicació subsidiària de l'ordenança sobre la prevenció de contaminació acústica elaborada per la Conselleria de Medi Ambient i la FVMP).  
2. Que no es produïsquen vibracions molestes. En aquest sentit els ascensors, motors i maquinàries se situaran com a mínim a més d'1 m de les mitgeres de cada parcel·la i sense descansar en aquesta. En qualsevol cas caldrà ajustar-se al que disposa l'ordenança vigent de sorolls (l'exposada en l'apartat anterior).  
Si la maquinària foren compressors, ventiladors de refrigeració, encunys, bombes de pistó, etc., productors de fortes vibracions, l'emplaçament d'aquests haurà de ser el pati d'illa de cases en edifici sense peces habitables.  
3. Que no existisquen riscos d'incendis o explosió.  
4. Que l'emissió de fums no supere els 0,25 gr/m³ de partícules sòlides contingudes, ni la concentració d'anhídrid sulfurs i anhídrid carbònic supere el 0,2 % i el 13 % respectivament del volum emés.  
  
5. Que no és produïsquen males olors.  
6. Que els abocaments complisquen les limitacions de l'ordenança d'abocaments de Xeraco i en cas d'incompliment haurà de realitzar-se instal·lacions de depuració prèvia per a adaptar-se als límits d'abocament establits en l'ordenança.  
7. Que els locals no residencials disposen de lavabos i condicions de salubritat oportunes.  
8. Que es disposen les mesures correctores necessàries estimades pels tècnics municipals i que prèviament a la posada en funcionament de l'activitat siguen revisades per aquests.  
9. La potència admissible serà a raó de 0,1 CV/m² amb una potència màxima de 70 CV, aclarint que dins d'aqueixa quantia límit no està inclosa la potència per climatització i il·luminació, havent de justificar la compatibilitat de la referida potència a instal·lar en funció de l'ús possible residencial compatible en el mateix edifici.  
Tant els edificis residencials exclusius d'altres usos permesos, disposaran dels corresponents sistemes de prevenció i protecció de sinistres.  
  
4. Consultes realitzades  
Per part de l'òrgan ambiental i territorial estratègic, en aquest cas la Junta de Govern Local, d'acord amb l'article 51.1 de la LOTUP, la documentació aportada s'ha sotmés a consulta, en la seua condició d'administracions públiques afectades, havent sigut consultada la Direcció General d'Indústria de la Generalitat Valenciana, el Servei Territorial d'Urbanisme de València i el Ministeri de Foment, als quals s'ha donat el termini de 20 dies hàbils per a l'emissió de l'informe, havent contestat únicament el Ministeri de Foment en el sentit de no-afecció perquè no es considera de competència del Ministeri, per la qual cosa és procedent la continuació de la tramitació.  
  
  
5. Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
No s'han emés informes en les consultes realitzades, per la qual cosa s'estima conforme el que analitza i diagnostica el document inicial estratègic amb respecte al punt 4 i 5 d'aquest:  
4. Un diagnòstic de la situació del medi ambient i del territori abans de l'aplicació del pla en l'àmbit afectat (art. 50.1.d de la LOTUP)  
  
Com que es tracta d'un sòl desenvolupat, urbanitzat i consolidat per l'edificació al 100 %, l'increment de la potència no afectarà directament el medi ambient, únicament provocarà un possible increment de consum energètic, però l'àrea també és de xicoteta dimensió i aqueix increment és insignificant.  
L'àrea es troba rodejada de sòl urbà consolidat residencial al nord i est, al sud sòl industrial també desenvolupat i a l'oest la N-332 sense que afecte la zona de protecció, ni la línia límit d'edificació d'aquesta via.  
5. Els seus efectes previsibles sobre el medi ambient i sobre els elements estratègics del territori, prenent en consideració el canvi climàtic (art. 50.e de la LOTUP).  
En el punt anterior ja s'ha indicat quins són aquests i entenem que l'augment de potència encara que supose un increment de consum energètic, el fet de possibilitar la modernització i mecanització de la producció ajudarà a pal·liar els efectes del canvi climàtic en prendre's mesures per a això en les activitats que s'establisquen.  
Realitzada l'anàlisi tècnica de la documentació presentada, i vistos els informes rebuts s'observa que la modificació puntual número 8 de les normes subsidiàries de Xeraco no presenta afeccions sobre el medi ambient.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluada no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afecció sobre elements del patrimoni natural i cultural, ni afecció al risc d'inundació, i, tenint en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació puntual número 8 de les normes subsidiàries de Xeraco no presenta efectes significatius sobre el medi ambient.  
  
D'acord amb el que s'ha exposat, es proposa:  
Emetre informe ambiental i territorial estratègic favorable, per no tindre efectes significatius sobre el medi ambient d'acord amb el procediment simplificat d'avaluació ambiental i territorial estratègica, de la modificació puntual número 8 de les normes subsidiàries de Xeraco, i correspon continuar la tramitació de la modificació de pla d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
L'òrgan ambiental i territorial estratègic municipal és l'òrgan competent per a emetre l'informe ambiental i territorial estratègic de la modificació puntual número 8 en referir-se a l'ordenació detallada del sòl urbà, de conformitat amb el que disposa l'article 48.c, punt 2, de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, a què es refereix l'article 51.2.b de la llei indicada.»  
  
Segon. Donar trasllat de la present resolució d'informe ambiental i territorial estratègic a l'òrgan promotor i a l'òrgan substantiu a l'efecte de continuar el procediment d'aprovació.  
  
Tercer. Publicar anunci de la present resolució en el Diari Oficial de la Generalitat Valenciana, d'acord amb el que estableix l'article 51.7 de la LOTUP.  
  
Quart. El present informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació, d'acord amb l'article 51.7 de la LOTUP.  
  
  
Cinqué. D'acord amb el que disposa l'article 51, apartat 7, de la LOTUP, aquest acord no serà susceptible de recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat la modificació de planejament o bé, sense perjudici dels que siguen procedents en via administrativa contra l'acte, si és el cas, d'aprovació de la modificació de pla».  
Cosa que es fa pública perquè se'n prenga coneixement.  
  
Xeraco, 14 de juliol de 2017.- L'alcalde president: José Salvador Tejada Soler.